Zahidi Zainul Abidin

Yang Berbahagia Datuk Zahidi Zainul Abidin (lahir 9 Januari 1961) adalah ahli politik Malaysia berketurunan Melayu. Beliau merupakan mantan Timbalan Menteri Komunikasi (2020-2022), mantan Ahli Parlimen  selama dua penggal (2013-2022) dan mantan ADUN  selama dua penggal (1999-2008). 

Zahidi merupakan lulusan Diploma Pentadbiran Awam, Institut Teknologi Mara (sekarang bertukar nama kepada Universiti Teknologi Mara - UiTM).https://suara.tv/10/04/2020/mengenali-timbalan-menteri-komunikasi-multimedia/

Kerjaya politik
Pelbagai Jawatan
Di dalam UMNO, beliau telah memegang pelbagai jawatan. Berikut merupakan jawatan dan bila jawatan tersebut dipegang:-

 TAHUN  JAWATAN  1991-1993  Biro Dakwah Pemuda UMNO Malaysia  1993  Jawatan Naib Ketua Pemuda Bahagian Kangar 1998  Ahli Majlis Latihan Dan Mahasiswa Pergerakan Pemuda UMNO Malaysia   1998  Ahli Majlis Antarabangsa Pemuda UMNO Malaysia  1998  Biro Antarabangsa UMNO  1991-1998  Biro Pendidikan Pergerakan Pemuda UMNO Malaysia  1994-1998  Naib Ketua Pemuda UMNO Perlis  1994-2001  Ketua Pemuda UMNO Padang Besar  1998-2001  Ketua Pemuda UMNO Perlis  2001-2004  EXCO Pemuda UMNO Malaysia  2008-      Ketua UMNO Padang Besar 2011-      Timb. Pengerusi Penghubungan UMNO Perlis 2013-      Ahli Parlimen Malaysia - P001

Sebagai Ketua UMNO Bahagian
Di mesyuarat perwakilan UMNO Bahagian Padang Besar, beliau menewaskan Ahli Parlimen Padang Besar, Datuk Seri Azmi Khalid dengan majoriti 19 undi daripada 503 perwakilan yang mengundi pada 18 Oktober 2008., "Ketua Bahagian Padang Besar - Zahidi tewaskan Azmi Khalid", Utusan Online, 18 Oktober 2008.Mesyuarat ini telah dijalankan di Dewan Sri Jerneh, Sekolah Menengah Kebangsaan Dato' Jaafar Hassan, Bukit Ketri. 

Sebagai Ketua Pemuda UMNO
Pada 2 Jun 2008, beliau menyatakan hasratnya untuk bertanding jawatan Ketua Pemuda UMNO,, "Zahidi minat jadi Ketua Pemuda", Utusan Online, 2 Jun 2008. namun menarik diri hasratnya untuk bertanding jawatan Ketua Pemuda UMNO pada 23 Oktober 2008 dengan alasan perkembangan terbaru pencalonan tidak berpihak kepadanya dan mendakwa trend terbaru pemilihan dilihat lebih memberi tumpuan kepada kedudukan kewangan calon, manakala calon yang mempunyai sumber kewangan yang terhad menghadapi tekanan untuk terus mendapat pencalonan, jadi menyebabkan beliau tidak terdaya untuk bersaing. "Ketua Pemuda: Zahidi sah tarik diri", Utusan Online, 23 Oktober, 2008.

Ahli Parlimen Padang Besar
Pada 5 Mei 2013, beliau telah menang PRU-13 sebagai Ahli Parlimen Padang Besar P001 apabila memperoleh 21,473 undi dengan majoriti 7426 undi menewaskan Azamhari Mohamood 14,047 undi. "Keputusan SPR, Parlimen Padang Besar" Ketika berkempen dalam PRU-13, beliau menyatakan bahawa BN mempunyai pelbagai projek jika menang selesa di Padang Besar, termasuk perancangan Padang Besar untuk dijadikan sebagai kawasan bebas cukai serta pembangunan bersama-sama pihak Thailand.

Kontroversi
Zahidi Zainul Abidin menyifatkan banjir kilat yang berlaku di negeri Pulau Pinang pada November 2017 adalah balasan Tuhan kepada kemungkaran Ketua Menteri Lim Guan Eng dan DAP.http://utaranews.com/2017/11/banjir-besar-adalah-balasan-tuhan-kepada-kemungkaran-guan-eng-dan-dap.html/

 Memfitnah Veveonah Mosibin 

Pada 3 September 2020, Zahidi menimbulkan kontroversi apabila menyatakan maklumat palsu ketika menjawab satu soalan di Dewan Negara berkaitan isu video seorang pelajar wanita Universiti Malaysia Sabah (UMS), Veveonah Mosibin yang tular pada Jun kerana memanjat pokok untuk memperoleh capaian Internet yang baik untuk menduduki peperiksaannya secara atas talian. Zahidi berkata bahawa Veveonah sengaja mereka isu tersebut semata-mata untuk memperoleh kemasyhuran. Kenyataan ini disahkan salah oleh pihak UMS sendiri.

Zahidi mula-mula memohon maaf atas pemberian maklumat tersebut di akaun Facebook rasminya, dan menyatakan bahawa maklumat salah telah diperoleh dan dipetik olehnya. Pada 8 September, Zahidi memaklumkan bahawa maklumat palsu tersebut diperoleh daripada Ahli Parlimen Kudat serta Timbalan Menteri Kewangan, Abd Rahim Bakri yang dikatakan mendapat maklumat tersebut daripada kajian lapangan yang dilakukan oleh pegawainya di Pitas, kawasan tempat tinggal Veveonah. Meskipun begitu, pihak Majlis Senator menggesa agar Zahidi dibawa ke Jawatankuasa Hak dan Kebebasan bagi siasatan. Selain itu, Speaker Dewan Negara, Rais Yatim turut memanggilnya untuk memberi permohonan maaf secara rasmi. Zahidi pada 10 September memohon maaf dalam sidang Dewan Rakyat, dan berkata bahawa tindakan Veveonah sepatutnya dipuji.

 Keputusan pilihan raya 
+ Parlimen Malaysia: Padang Besar, Perlis Percentage figures based on total turnout.TahunUndiPeratusanLawanUndiPeratusan2013Zahidi Zainul Abidin (UMNO-BN)21,47360.45%Azamhari Mohamood (PAS)14,04739.55%2018Zahidi Zainul Abidin (UMNO-BN)15,03241.18%Izizam Ibrahim (BERSATU)13,59437.24%Mokhtar Senik (PAS)7,87421.57%

+ Dewan Undangan Negeri Perlis: N2 BeseriTahunUndiPeratusanLawanUndiPeratusanJumlah undiMajoritiPeratus unjuran1999Zahidi Zainul Abidin (UMNO-BN)2,774	58.66%Abd. Rahman Rejab (PAS)1,95541.34%5,069 	81973.77%2004Zahidi Zainul Abidin (UMNO-BN)3,492	68.30%Mohd Anuar Mohd Tahir (PAS)1,62131.70%5,222 	1,871	 	78.59%

 Kehormatan 
  :
 50px Darjah Mulia Seri Melaka (DMSM) – Datuk (2003)
  :
 50px Setia Mahkota Perlis (SMP)

Rujukan

 Blogspot Datuk Zahidi

Pautan luar




Kategori:Bekas anggota Pertubuhan Kebangsaan Melayu Bersatu
Kategori:Anggota Parti Keadilan Rakyat
Kategori:Muslim Malaysia
Kategori:Ahli Dewan Undangan Negeri Perlis ke-10
Kategori:Ahli Dewan Rakyat, Parlimen Malaysia ke-13
Kategori:Ahli Dewan Rakyat, Parlimen Malaysia ke-14
Kategori:Ahli Dewan Undangan Negeri Perlis ke-11
Kategori:Timbalan Menteri Kabinet Muhyiddin Yassin pertama
Kategori:Penyokong Kerajaan Muhyiddin Yassin
Kategori:Kekal menyokong Kerajaan Muhyiddin Yassin pertama